《过万都尉馆赋赠》
明代·胡应麟

坐捲珠帘夏日长，主家楼阁凤城傍。金池草色连兴庆，玉洞花枝映寿阳。

逸气千秋回处仲，玄谈一代擅真长。春山写就难停笔，次第蛾眉出后房。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。